Pasiūlymas Tarybos reglamentas iš dalies keičiantis ir sustabdantis Reglamento (EB) Nr. 2193/2002, nustatančio papildomus muitus tam tikriems importuojamiems produktams, kurių kilmės šalis yra Jungtinės Amerikos Valstijos, taikymą /* KOM/2004/0822 galutinis - ACC 2004/0282 */





Briuselis, 22.12.2004 KOM(2004) 822 galutinis 2004/0282 (ACC) Pasiūlymas TARYBOS REGLAMENTAS iš dalies keičiantis ir sustabdantis Reglamento (EB) Nr. 2193/2002, nustatančio papildomus muitus tam tikriems importuojamiems produktams, kurių kilmės šalis yra Jungtinės Amerikos Valstijos, taikymą (pateikta Komisijos) AIŠKINAMASIS MEMORANDUMAS Pasaulio prekybos organizacija (PPO) keliuose savo sprendimuose, priimtuose Europos Bendrijų (EB) prašymu, nustatė, kad pačia Jungtinių Amerikos Valstijų (JAV) subsidijų sistema „ Foreign Sales Corporation “ ir ją iš dalies pakeitusiu teisės aktu „ Foreign Sales Corporation and Extraterritorial Income (FSC-ETI) “ JAV firmoms teikiama neteisėta eksporto mokesčių subsidija, kuri per metus (nuo 2000 m.) siekia maždaug 4 milijardus JAV dolerių. Remiantis šiais sprendimais, 2003 m. gegužės 7 d. PPO suteikė EB teisę tam tikrų prekių (atrinktų pasikonsultavus su EB visuomene, valstybėmis narėmis ir Komisijos tarnybomis) importui iš Jungtinių Valstijų taikyti JAV neteisėtos subsidijos dydžiui prilygstančias atsakomąsias priemones toms prekėms nustatant papildomus importo muito tarifus, kurių dydis gali siekti iki 100 % ad valorem . Todėl EB 2003 m. gruodžio 8 d. priėmė Tarybos reglamentą (EB) Nr. 2193/2002, nustatantį papildomus muitus tam tikriems importuojamiems produktams, kurių kilmės šalis yra Jungtinės Amerikos Valstijos[1]. Tarybos reglamente Nr. 2193/2003 numatyta, kad atsakomosios priemonės gali būti panaikintos po to, kai Jungtinės Valstijos visiškai įvykdys PPO Ginčų sprendimo tarybos rekomendaciją[2]. JAV jau yra priėmusios teisės aktą (2004 m. „ The American JOBS Creation Act “ − „panaikinantis įstatymas“), kuriuo numatoma panaikinti FSC-ETI . FSC subsidijų sistemos panaikinimas − tai svarbus ir sveikintinas žingsnis užsitęsusio ginčo sprendimo link. Tačiau panaikinančiame įstatyme yra numatytos pereinamojo laikotarpio ir apsaugos nuostos, kurios, atrodo, yra nesuderinamos su PPO taisyklėmis. Visų pirma, panaikinantis įstatymas numato, kad FSC/ETI išmokos JAV eksportuotojams bus mokamos iki 2006 m. pabaigos (80 % ir 60 % dydžio atitinkamai 2005 m. ir 2006 m.), o tam tikrais atvejais − neribotą laiką pasibaigus tam terminui. Todėl dėl panaikinančio įstatymo buvo pradėta PPO ginčų sprendimo procedūra. Pasibaigus PPO ginčų sprendimo procedūrai, bus priimtas sprendimas dėl „ JOBS Act “ pereinamojo laikotarpio ir apsaugos nuostatų suderinamumo su PPO taisyklėmis. Atsižvelgiant į ankstesnius Apeliacinės tarybos sprendimus galima tikėtis, kad PPO priims sprendimą, jog minėtos nuostatos yra nesuderinamos su PPO taisyklėmis. Komisija mano, kad tikslinga sustabdyti dabartinių EB atsakomųjų priemonių taikymą, kol atliekama PPO ginčų sprendimo procedūra, ir kad tai turi būti padaryta nepaisant JAV atsisakymo nutraukti atsakomuosius veiksmus, kurių ji ėmėsi prieš EB dėl jautienos, kurios sudėtyje yra hormonų. Sustabdyti siūloma dėl šių 3 priežasčių: 1) tai būtų pripažinimo, kad JAV nusprendė iš dalies laikytis savo tarptautinių įsipareigojimų, susijusių su šiuo atveju, ženklas; 2) tai būtų paskatinimas JAV ir ateityje taip elgtis kitais (aktualiais) JAV įsipareigojimų nesilaikymo atvejais (pvz., Byrd , hormonai); 3) sisteminiais tikslais (t. y. atsakomosios priemonės neturėtų būti taikomos, jei nėra PPO sprendimo). Tikimasi, kad ginčų sprendimo procesas bus baigtas 2005 m. Reikėtų pažymėti, kad atsakomųjų priemonių taikymo sustabdymas yra autonominis veiksmas, kuris jokiu būdu nedaro poveikio EB teisei toliau taikyti atsakomąsias priemones pagal Ginčų sprendimo tarybos jau suteiktą leidimą. Taigi, jei EB nenuspręs kitaip, 60 % šiuo metu leidžiamo lygio atsakomosios priemonės bus vėl pradėtos taikyti iki 2006 m. sausio 1 d. (arba vėliau, jei iki to laiko dar nebus pasibaigęs ginčų sprendimo procesas). Pakartotinio atsakomųjų priemonių įvedimo tikslas − paskatinti JAV laikytis visų PPO įsipareigojimų ir, visų pirma, imtis veiksmų, kad būtų panaikintas konkurencijos iškraipymas, atsirandantis dėl tolesnio FSC/ETI subsidijų taikymo. Todėl prieš vėl įvesdama atsakomąsias priemones, Komisija turi Tarybai pateikti ataskaitą dėl ginčų sprendimo proceso rezultatų, taip pat ataskaitą bet kuriuo kitu aktualiu klausimu. Žinoma, atsakomosios priemonės neturėtų būti vėl įvestos, jei kompetentingos PPO institucijos nustatytų, kad panaikinantis įstatymas yra suderinamas su PPO taisyklėmis, arba jei būtų rastas abiem šalims priimtinas sprendimas, kuris panaikintų užsitęsusį pažeidimą. Todėl siūloma sustabdyti Tarybos reglamento 2193/2003 taikymą (iki 2005 m. gruodžio 31 d. arba, atsižvelgiant į tai, kuri data yra vėlesnė, kol praeis 60 dienų po to, kai PPO patvirtins, kad toliau taikomos FSC subsidijos yra nesuderinamos su PPO taisyklėmis), o nuo 2006 m. sausio 1 d. vėl įvesti atsakomąsias priemones, kurių dydis turi būti sumažintas siekiant atspindėti sumažintas JAV eksportuotojams skiriamas FSC/ETI išmokas, jei iki tos datos Taryba, Komisijos pasiūlymu, nenuspręs kitaip. Dėl atsakomųjų priemonių taikymo sustabdymo Taryba turi imtis veiksmų pagal EB sutarties 133 straipsnį. Todėl reikia Komisijos pasiūlymu priimti naują Tarybos reglamentą, sustabdantį Tarybos reglamento 2193/2003 taikymą. 2004/0282 (ACC) Pasiūlymas TARYBOS REGLAMENTAS iš dalies keičiantis ir sustabdantis Reglamento (EB) Nr. 2193/2002, nustatančio papildomus muitus tam tikriems importuojamiems produktams, kurių kilmės šalis yra Jungtinės Amerikos Valstijos, taikymą EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą[3], kadangi: Pasaulio prekybos organizacijos (PPO) Ginčų sprendimo taryba 2003 m. gegužės 7 d. įgaliojo Bendriją imtis iki 4,043 mln. JAV dolerių vertės atsakomųjų priemonių ir papildomu 100 % ad valorem muitu apmokestinti tam tikrus Jungtinių Amerikos Valstijų kilmės produktus. Todėl Bendrija 2003 m. gruodžio 8 d. priėmė Tarybos reglamentą (EB) Nr. 2193/2002, nustatantį papildomus muitus tam tikriems importuojamiems produktams, kurių kilmės šalis yra Jungtinės Amerikos Valstijos[4]. Laikoma, kad po to, kai buvo priimtas 2004 m. įstatymas, pavadinimu „ the American Jobs Creation Act “, papildomų muitų taikymas turėtų būti sustabdytas ir vėl įsigalioti tik 2006 m. sausio 1 d. arba, atsižvelgiant į tai, kuri data yra vėlesnė, praėjus 60 dienų nuo PPO ginčų sprendimo tarybos patvirtinimo, kad tam tikri minėto įstatymo aspektai yra nesuderinami su PPO taisyklėmis. PRIĖMĖ ŠĮ REGLAMENTĄ: 1 straipsnis 1. Reglamento (EB) Nr. 2193/2003 taikymas sustabdomas. 2 straipsnis 2. Reglamentas (EB) Nr. 2193/2003, išskyrus jo 2 straipsnio 1 dalį, vėl pradedamas taikyti nuo 2006 m. sausio 1 d. arba, atsižvelgiant į tai, kuri data yra vėlesnė, praėjus 60 dienų nuo PPO Ginčų sprendimo tarybos patvirtinimo, kad tam tikri Jungtinių Amerikos Valstijų 2004 m. įstatymo, pavadinimu „ the American Jobs Creation Act “, aspektai yra nesuderinami su Jungtinių Valstijų PPO įsipareigojimais. 3. Komisija iki šio termino pabaigos Europos Sąjungos oficialiajame leidinyje paskelbia pranešimą apie minėtą patvirtinimą. 4. Reglamento (EB) Nr. 2193/2003 2 straipsnio 1 dalis iš dalies keičiama taip: „1. Šio reglamento priede išvardytiems Jungtinių Amerikos Valstijų kilmės produktams taikomas 14 % ad valorem muitas, kuris yra taikomas kartu su muitu, taikomu pagal Tarybos reglamentą (EEB) Nr. 2913/92[5].“ 3 straipsnis 5. Reglamento (EB) Nr. 2193/2003 priedas yra pakeičiamas šio reglamento priede pateiktu priedu. 4 straipsnis 6. Šis reglamentas įsigalioja jo paskelbimo Europos Sąjungos oficialiajame leidinyje dieną. 7. 3 straipsnis taikomas nuo tos dienos, kurią pagal 2 straipsnio 1 dalį vėl pradedamas taikyti Reglamentas (EB) Nr. 2193/2003. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS Produktai, kuriems turi būti taikomi papildomi muitai, nurodomi pateikiant jų aštuonių skaitmenų KN kodus. Dviejų skaitmenų KN skirsniai nurodomi tik informacijos tikslais. Šių kodų aprašymas pateikiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (su paskutiniais pakeitimais, padarytais Komisijos reglamentu (EB) Nr. 1810/2004, OL L 327, 2004 10 30, p. 1) I priede. +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ [1] OL L 328, 2003 12 17, p. 3. [2] Tarybos reglamento Nr. 2193/2003 3 straipsnis. [3] OL C ..., ..., p. .... [4] OL L 328, 2003 12 17, p. 3. [5] OL L 302, 1992 10 19, p. 1.